Kun for dine øyne

Kun for dine øyne (orig: For Your Eyes Only) er en britisk action- og eventyrfilm fra 1981 om den britiske agenten James Bond. Dette er den tolvte Bond-filmen og den femte med Roger Moore i tittelrollen. Bond må denne gangen finne et kontrollsystem for atomdrevne ubåter som har gått tapt i forbindelse med et britisk skipsforlis i et havområde utenfor Hellas. Men det er flere som ønsker å komme i besittelse av dette kontrollsystemet.  
Store deler av filmen er innspilt på den greske øya Korfu.


== Handling ==
Når et britisk skip synker i Det joniske hav, starter en febrilsk kamp for å finne lasten: et vestlig kontrollsystem for atomdrevne ubåter kalt ATAC. James Bond blir sendt på søket, som først er utført av den britiske havforskeren Sir Timothy Havelock og hans greske kone Iona. På grunn av sine kunnskaper blir begge drept, mens datteren Melina overlever. Besatt av tanken på hevn er hun på sporet av morderen, og det er under en slik utflukt at hun krysser James Bonds spor. Via en tilsynelatende britiskvennlig mann ved navn Aristotle Kristatos, får Bond tips om at den kriminelle Milos Columbo kan stå bak forsøket på å skaffe ATAC-en for russerne. Topol klarer imidlertid å overbevise Bond om at det er Kristatos som er den virkelige skurken, og sammen med Topols menn forsøker Bond å komme seg inn i Kristatos skjulested, høyt på toppen av et fjell i Hellas. Imens er russerne og general Gogol på vei for å hente ATAC-en som nå er i Kristatos besittelse.


== Mottakelse ==
Kun for dine øyne ble en betydelig suksess som tjente 195,5 millioner dollar verden over, hvorav 54 milioner i USA. Inntektene bidro til å redde filmselskapet United Artists fra konkurs etter den katastrofale Himmelporten fra 1980. Dette var den siste James Bond-filmen som ble distribuert eksklusivt av United Artists, før de ble slått sammen med MGM.Filmen ble forholdsvis godt mottatt av anmelderne og har fått 73 % på Rotten Tomatoes. Den amerikanske filmkritikeren Roger Ebert gav den to av fire stjerner. Anmelderne i VG og Arbeiderbladet gav den terningkast fire, mens Dagbladet gav den tre.


== Medvirkende ==
Roger Moore – James Bond
Carole Bouquet – Melina Havelock
Julian Glover – Aristotle Kristatos
Chaim Topol – Milos Columbo
Desmond Llewelyn – Q
Lois Maxwell – Miss Moneypenny
Michael Gothard – Emile Leopold Locque (den belgiske leiemorderen)
Walter Gotell – General Gogol: Sjefen for KGB
Cassandra Harris – Lisl von Schlaf (Columbos elskerinne)
Lynn-Holly Johnson – Bibi Dahl (kunstløperske)
Geoffrey Keen – Forsvarsministeren
John Wyman – Erich Kriegler (Den østtyske atleten)
Jill Bennett – Brink (Bibis skøytetrener)
John Moreno – Luigi Ferrara (MI6s kontakt i Italia)
Stefan Kalipha - Hector Gonzales (en cubansk leiemorder)


== Referanser ==


== Eksterne lenker ==
(en) Kun for dine øyne på Internet Movie Database 
(no) Kun for dine øyne hos Filmfront 
(no) Kun for dine øyne på NRK TV 
(sv) Kun for dine øyne i Svensk Filmdatabas 
(da) Kun for dine øyne i Danmark Nationale Filminstitut 
(fr) Kun for dine øyne på Allociné 
(nl) Kun for dine øyne på MovieMeter 
(en) Kun for dine øyne på AllMovie 
(en) Kun for dine øyne på Turner Classic Movies 
(en) Kun for dine øyne på Rotten Tomatoes